Ego Guido Dei gratia eduensis episcopus et ego Bertrandus archidiaconus Belnensis, uniuersis presentem paginam inspecturis, notum facimus quod discordia quae uertebatur inter priorem et conuentum Sancti Simphoriani eduensis, ex una parte, et gaudricum de Suilleio militem, Dominum tintrei, ex altera, super tribus mansis sitis in uilla Sancti Saturnini de planos, scilicet manso au tissier, manso ameline et manso l[au]rial, cum omnibus pertinentiis et tenementis dictorum mansorum, tam in pratis quam in terris et rebus aliis, et super gestio quod dictus miles dicebat se habere in domo ipsorum sita in Cimeterio dictae uillae de Sancto Saturnino, quam emerunt domino Radulpho de Sancto Saturnino milite, et etiam super [winear]iis ejusdem uillae, pacificata est amicabiliter in hunc modum [scilic]et quod dictus gaudericus, laude et assensu Beatricis uxoris [eiu]s, quitauit et in perpetuam eleemosinam dedit et concessit dictae [ec]clesiae Sancti Simphoriani tailliam, abgiagium et quidquid juris [h]abebat in mansis predictis cum appendiciis eorum, salva justici[a  ]a sua; quitauit e[t]iam eis gestium quod in dicta domo [  ] de Cimiterio reclamabat, licet ab eisdem dicto gauderico nunquam fuisset recognitum nec concessum. Dicti siquid[em] prior et conventus possunt terras excolere, facere grangiam, [  ] tenere libere et pacifice et absque omni gestii reclamatione, quando dicti prior et conventus predictos mansos abgiaverint; unum [  ] avenae et unam gallinam in quolibet manso dictus miles pro [  ] percipiet annuatim. Super discordia vero winearioru[m  ] est sub hac forma quod winearii prioris qui erunt in [  ] facient fidelitatem dicto gauderico et wincarii [  ] similiter fidelitatem facient priori. quod jus dictarum [  ] eisdem partibus non celabitur. quae omnia dictus gaudericus p[romisit] priori et conventui bona fide contra omnes garantire. et ip[si] dederunt ei in feodum quidquid census vel costume habeban[t] in uilla de Cromer et in appendiciis ejus, salvis eorum tenementis et hominum suorum, pro quo feodo fecit eisdem homagium; [v]er[  ] si dictus gaudericus vel ejus heredes in dicto feodo quidquid [  ] acquisierint, in augmentationem feodi totum erit; quod feodum [cum] acquisitione etiam idem gaudricus et ejus heredes possunt aliena[re] et in eleemosinam dare aeclesiae Sancti Symphoriani eduensis: pro [eo] quod dicti prior et conventus de bonis eorum dedere dict[o gauderico] triginta libras diuionenses. in cujus rei testimonium, ad [preces] et instantiam partium, presenti scripto sigilla nostra apposuimus. Datum anno Domini millesimo Ducentesimo tricesimo, [mense] Septembri.